Die Hoërskool Outeniqua is in 1923 gestig, aan die voet van die trotse Outeniquaberge. Die roemryke skool bied 'n gebalanseerde opvoeding aan elkeen van sy meer as 1600 leerders.
Hier kry elke leerder die geleentheid om as totale mens te ontwikkel en die nodige kennis en praktiese ondervinding te ontvang om die beroepslewe met vertroue aan te pak. Dit is ook belangrik dat elkeen die lewe in oorvloed moet geniet. Kwaggaland bied 'n kwaliteit opvoeding vir 'n kwaliteit lewe.
Die skool bied 'n wye vakkeuse, 'n verskeidenheid kultuur- en sportaktiwiteite en hope geleentheid vir mensontwikkeling.
Die Outeniqua is bekend vir sy uitstekende akademiese onderrig, puik akademiese onderrigfasiliteite, goed opgeleide, hoogs gemotiveerde en entoesiastiese personeel, tradisieryke geskiedenis, verrykende en karaktervormende kultuurbeoefening, vele sportgeleenthede, skitterende sportuitslae en hope geleenthede vir gesonde pret!!!